Ni Joseph Pedrajas
JAKARTA, Indonesia—Manamnama nga agangkat ti Filipinas iti ganagan iti daytoy a pagilian.
Daytoy ti impakaammo ni Presidente Ferdinand “Bongbong” Marcos Jr., agpapaay pay a sekretario ti Department of Agriculture (DA), kalpasan ti “nakabungbunga” a pannakiumanna iti Presidente ti Indonesia a ni Joko Widodo.
Dinakamat ni Pres. Marcos Jr. nga inagapadna ti maipapan iti agrikultura ta para kenkuana, napateg daytoy a banag a masapul a mapagsaritaan. Nagbunga ngarud daytoy iti posibilidad a suplayan ti Indonesia ti Filipinas iti ganagan kas iti Urea.
Nupay sirsirigenna ti panagiray kadagiti mapabaro nga enerhia (renewable energy), mangnamnama pay ti Presidente ti nayon a suplay ti coal manipud iti Indonesia kalpasan nga insardeng daytoy ti nagiyeksport iti coal sumagmamano a lawas ti napalabasen.
Dinakamat ketdi ti Presidente a nupay maaramat latta ti coal, adda latta naituding para iti renewable energy.
(Damag manipud iti Manila Bulletin.)
cat_Latn ilo_Latn ilo_Latn ilo_Latn ilo_Latn ilo_Latn ilo_Latn